cyanic-selkie/wikianc huggingface dataset:
Rockmond Dunbar
Rockmond Dunbar (gebore 11 Januarie 1973) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Kiss Kiss Bang Bang (2005) en The Family That Preys (2008), en in die televisiereekse Prison Break (2005) en Sons of Anarchy (2008).
Henri Dutilleux
Henri Dutilleux (Frans: [ɑ̃ʁi dytijø]; 22 Januarie 1916 – 22 Mei 2013) was 'n Franse komponis wat grootliks aktief was in die tweede helfte van die 20ste eeu. Sy werk, wat internasionaal aangeprys is, was geskryf in die tradisie van Maurice Ravel, Claude Debussy, Albert Roussel and Olivier Messiaen, maar in 'n idiosinkratiese styl.
Sommige van sy bekende werke sluit 'n klaviersonata; twee simfonieë, die Tjello Concerto Tout un monde lointain... ('n Ganse verre wêreld), die viool concerto L'arbre des songes (Die Boom van Drome), die strykkwartet Ainsi la nuit (Derhalwe die Nag) en 'n sonatina vir fluit en klavier in.
Sommige van hierdie werke word beskou as meesterstukke van die klassieke musiek repertoire van die 20ste eeu. Dutilleux het werke geskryf vir gesiene en welbekende kunstenaars soos Charles Munch, George Szell, Mstislav Rostropovich, die Juilliard Strykkwartet, Isaac Stern, Paul Sacher, Anne-Sophie Mutter, Simon Rattle, Renée Fleming en Seiji Ozawa.
Paul Griffiths, skrywende in The New York Times het gesê: "Mnr Dutilleux se posisie in Franse musiek was eensaam, maar tog met trots gevul. Geleë tussen Olivier Messiaen en Pierre Boulez wat ouderdom betref, was hy skaars beïnvloed deur iedere een, alhoewel hy geïnteresseerd was in hul werke...Maar sy stem, wat gekenmerk is deur sensualiteit in harmonie en kleur, was sy eie.
Bykomend tot sy aktiwiteite as komponis het hy ook vir 18 jaar gewerk as Hoof van Musiekproduksie vir Radio Française. Hy het ook onderrig gegee by die École Normale de Musique de Paris, by die Conservatoire National Supérieur de Musique, en was twee keer residensie komponis by die Tanglewood musieksentrum in Lenox en Stockbridge, Massachusetts.
Atalaya
Spesies
Daar is sestien spesies wat tot die genus hoort:
Slag van Viervoet
Die Slag van Viervoet tussen die Britse imperiale magte van die Oranjerivier-soewereiniteit en die Basoeto’s op 30 Junie 1851 het vir die Britte op ‘n vernederende nederlaag uitgeloop. Dit het aanleiding gee tot die stigting van die Oranje-Vrystaat.
Ligging
Die berg Viervoet lê naby Modderpoort in die Vrystaat en noord van Marseilles, noordoos van Tweespruit, noordwes van Ladybrand, suidoos van Excelsior en suidwes van Clocolan. Dit is by 29.032357° suid en 27.283591° oos.
Agtergrond
Op 3 Februarie 1848 word die gebied tussen die Oranjerivier en die Vaalrivier deur sir Harry Smith onder die naam Oranjeriver-soewereiniteit tot Britse gebied verklaar. Maj. H.D. Warden, die Britse resident in Bloemfontein, het nie genoeg troepe en geld beskikbaar gehad om wet en orde onder die swart stamme op die oosgrens van die Britse kolonie te handhaaf nie. Volgens die klousules van die anneksasie-ooreenkoms sou Warden ‘n oosgrens vir die Soewereiniteit vasstel en na uitgebreide onderhandelinge en sterk druk deur Warden op Mosjesj is die Warden-lyn in Desember 1849 aanvaar. Die koringlande wes van die Caledonrivier en ‘n groot stuk grond tussen die Caledon- en die Oranjerivier wat slegs vyf jaar tevore deur goew. George Thomas Napier as Basoeto-eiendom erken is, is  volgens die nuwe grens aan ander stamme toegeken. Mosjesj is teen sy sin gedwing om hierdie Warden-lyn op 18 Desember 1849 te aanvaar. Blanke boere was baie tevrede met die nuwe grensreëling, want ‘n deel van die vrugbare vallei van die Caledonrivier is aan hulle toegeken. Die nuwe grens het nie die verwagte vrede gebring nie en die stryd tussen die swart stamme onderling en die Britte en die grensboere het voorgeduur. Mosjesj was baie ontevrede met die nuwe grens en is boonop in sy houding ondersteun deur die sendelinge. Wanorde, veediefstalle, brandstigting, rooftogte, vernieling van grensboere se opstalle en oeste en grensoorskrydings het al meer voorgekom. Smith en Warden besef beide dat ‘n diplomatieke oplossing nie vekry sal word nie. Slegs kragdadige optrede teen die rusverstoorders sou ‘n einde aan die geweldpleging bring.
Veldslag
Warden besluit op oorlog teen die Basoeto’s. Op veel steun uit die Kaapkolonie kon hy nie reken nie, want die Agtste Grensoorlog in Brits-Kaffrarië was in volle gang. Warden het onder sy bevel ‘n beperkte groep Britse soldate, ‘n groot aantal krygers van die Barolong van Thaba Nchu en enkele blanke boere gehad. Die krygsmag was egter selfversekerd, maar ondervoorsien aan manskappe. Boere uit die distrik Winburg het geweier om aan die veldtog deel te neem. Viervoet (ook bekend as Khunumyane en Kononyana) is ‘n berg met steil rotswande. Warden se troepe was duidelik nie vir hul taak opgewasse nie en Mosjesj en Moletsane het die gewapende mag van die  soewereiniteit ‘n vernederende nederlaag toegedien. Aan Britse kant het 138 man gesneuwel.
Gevolge
Warden het nie net ‘n persoonlike nederlaag gelei nie. Britse prestige is Suider-Afrika is ‘n kwaai knou toegedien. Dit het duidelik aan die inheemse bevolking getoon dat die Britte nie onoorwinlik is nie. Ook het dit die lojaliteit van die blanke boere teenoor die Britte verder laat afkoel. Ondertussen duur die Sotho-strooptogte voort. Die volgende jaar vind die Slag van Berea plaas, wat die situasie net vererger. Groot verwarring het geheers en die land was sonder ‘n funksionele regering. Dus is besluit om die Oranjerivier-soewereiniteit op te hef. Baie blanke boere in die streek was egter gekant teen Britse onttrekking uit vrees vir die Basoeto’s. Nogtans sluit die Britte die Sandrivier- en die Bloemfontein-konvensie. Hiermee was die grond- en grensvraagstuk in die vrugbare vallei van die Caledonrivier nog geensins opgelos nie.
Christopher B. Duncan
Christopher B. Duncan (gebore 4 Maart 1970) is 'n Amerikaanse akteur. Hy is bekend vir sy rolle in die rolprente Original Gangstas (1996) en My Name Is Khan (2010), en in die televisiereekse The Jamie Foxx Show (1996) en Veronica Mars (2004).
Kniphofia reynoldsii
Kniphofia reynoldsii is 'n meerjarige plant wat tot die genus Kniphofia behoort. Die spesie is inheems aan Malawi, Tanzanië en Zambië.
Jessica Haines
Jessica Haines (gebore 11 Desember 1978) is 'n Suid-Afrikaanse aktrise. Sy is bekend vir haar rolle in die rolprente Disgrace (2008) en White Wedding (2009).
Kniphofia pumila
Kniphofia pumila is 'n meerjarige plant wat tot die genus Kniphofia behoort. Die spesie is inheems aan die Demokratiese Republiek die Kongo, Eritrea, Ethiopië, Kenia, Soedan en Uganda.
Straat van Tiran
Die Straat van Tiran is nou seegang tussen die Sinai- en Arabiese skiereilande wat die Golf van Akaba met die Rooisee verbind en Egipte van Saoedi-Arabië. Die afstand tussen die twee skiereilande is 13 km (7 seemyl). Die straat is genoem na die eiland Tiran wat in die ingang van die straat is, ongeveer 5 tot 6 km vanaf die Sinaiskiereiland. Op die eiland is 'n Internasionale taak en toesighoudendemag wat verseker dat Egipte hou by die ooreenkoms van die Egipte-Israel Vredesooereenkoms.
Amanda Du-Pont
Amanda Du-Pont (gebore 26 Junie 1988) is 'n Suid-Afrikaanse filmaktrise. Sy is bekend vir haar rolle in die rolprent Between Friends: Ithala (2014) en in die televisiereekse Life Is Wild (2007), Task Force (2014), en Taryn & Sharon (2017).
Malgasse (volk)
Die Malgasse (Malgassies: Foko malagasy; Frans: Malgache) is 'n Austronesiese en Suider-Afrikaanse etniese groep inheems aan die eilandnasie Madagaskar. Hulle word onderdeel in twee subgroepe: die "Hoogland" Merina, Sihanaka en Betsileo van die sentrale hoogland rondom Antananarivo, Alaotra (Ambatondrazaka) en Fianarantsoa, asook die "kusbewoners" elders in die land. Hierdie verdeling het sy oorsprong in historiese vestigingspatrone. Die oorspronklike Austronesiese setlaars uit Borneo het tussen die derde en tiende eeue Madagaskar bereik en 'n netwerk van prinsdomme in die sentrale hooglandstreek, wat geskik is vir die verbou van rys wat hulle saamgeneem het, begin oprig. 'n Rukkie later het 'n groot aantal setlaars uit Oos-Afrika aangekom en koninkryke langs die betreklik onbevolkte kuslyn gestig. Die Bantoevolke het met die Austronesiese volke vermeng en sodoende die Malgassiese bevolking van Madagaskar gevorm. Saam met die Kaapse Maleiers van Suid-Afrika vorm die Malgasse die enigste inheemse Austronesiese volk in Afrika.
Die verskil in etniese oorsprong bly ietwat duideliker tussen die hoogland- en kusstreke. Bykomende tot die etniese onderskeiding tussen die hooglande en Madagaskar se bevolking langs die kus, kan dit ook 'n politieke verskil beteken. Die Merina-monarge van die laat 18de en vroeë 19de eeu het die Merina-prinsdomme verenig en die naburige Betsileo as eerste volk onder hul gesag gebring. Hulle het later hul invloed oor die grootste deel van die kusgebiede uitgebrei. Die militêre verset en die uiteindelike nederlaag van die meeste kusgemeenskappe het hul ondergeskikte posisie teenoor die Merina-Betsileo-alliansie verseker. Tydens die 19de en 20ste eeue het die Franse koloniale gesag van hierdie politieke ongelykhede gebruik gemaak en die bestaande Merina-regeringsinfrastruktuur op hul kolonie toegepas. Hierdie nalatenskap van politieke ongelykheid het die inwoners van Madagaskar getref nadat hulle in 1960 hul onafhanklikheid verkry het; kandidate se etniese en streeksidentiteite het hul sukses in demokratiese verkiesings óf vergemaklik óf belemmer.
Kniphofia rigidifolia
Kniphofia rigidifolia is 'n meerjarige plant wat tot die genus Kniphofia behoort. Die spesie is endemies aan Mpumalanga.
Swartbergspeldekussing
Die Swartbergspeldekussing (Leucospermum wittebergense) is 'n blomdraende struik wat hoort tot die Leucospermum genus en vorm deel van die fynbos-bioom. Die plant is endemies aan Suid-Afrika waar dit voorkom in die Witteberg tot Swartberg tot die Kougaberge. Die struik word tot 1.5 m groot en dra blomme van Augustus tot Januarie.
In Engels staan dit as die Swartberg Pincushion bekend.
Kniphofia reflexa
Kniphofia reflexa is 'n meerjarige plant wat tot die genus Kniphofia behoort. Die spesie is endemies aan Kameroen.
Alpha Scuti
Alpha Scuti (afgekort as α Sct) is ’n oranje ster in die suidelike sterrebeeld Skild (Scutum). Dit was oorspronklik deel van die Arend-sterrebeeld met die naam 1 Aquilae. Met ’n skynbare magnitude van 3,83 is dit dofweg met die blote oog sigbaar. Volgens parallaksmetings is dit sowat 199 ligjare van die Son af en beweeg dit weg teen ’n radiale snelheid van 36,5 km/s.
Sy sterreklassifikasie is K3 III, wat beteken dit is ’n K-tipe geëvolueerde reusester. Alpha Scuti is vermoedelik ’n veranderlike ster met ’n magnitudewisseling van 3,81 tot 3,87. Die ster se massa is sowat 1,33 keer dié van die Son, maar dit het uitgesit tot ’n radius van 20 keer die Son s'n. Sy ligsterkte is 186 keer die Son s'n teen ’n effektiewe temperatuur van 4 315 K.
Rocco Siffredi
Rocco Siffredi (gebore Rocco Antonio Tano; 4 Mei 1964) is ’n Italiaanse porno-akteur, -regisseur en -vervaardiger wat bekend is vir sy rowwe sekstonele.
Sy verhoognaam kom van die karakter Roch Siffredi, wat deur Alain Delon vertolk is in die Franse gangsterfliek Borsalino (1970). Siffredi het al in meer as 1 300 pornografiese rolprente gespeel en is bekend as die "Italiaanse hings".
Loopbaan
duimnael|200px|links|Siffredi en Rosa Caracciolo in 2011 op die AVN-toekenningsaand.
Siffredi is in 1985 aan die vervaardiger Marc Dorcel en regisseur Michel Ricaud voorgestel, wat hom twee jaar later ’n rol in sy eerste pornofliek, Attention fillettes... (Aandag, meisies), gegee het. Hy het daarna as model gewerk, maar twee jaar later na die pornobedryf teruggekeer. Siffredi het daarna in storielyn- en gonzo-tipe pornografie gespeel, met seksstyle wat gewissel het van die gewone tot die ekstreme. Dit was egter sy optrede in anale tonele en analingus, sowel as sy rowwe seks en sielkundige intensiteit wat aan hom erkenning en ’n kultusgevolg besorg het. Vanweë sy samewerking met John Stagliano se Evil Angel-ateljee en sy eie Boedapest-gebaseerde Rocco Siffredi Produzioni as beide akteur en regisseur het hy een van die magtigste en erkenbaarste persoonlikhede in pornografie geword.
In Junie 2004 het Siffredi aangekondig hy tree uit toneelspel in pornoflieks ter wille van sy kinders, en sal in die vervolg konsentreer op regisseerwerk en vervaardiging. Siffredi het byna vyf jaar lank nie in ’n prent verskyn nie, maar sy seksuele frustrasie en teleurstellings as regisseur het hom in 2009 as porno-akteur laat terugkeer. Ondanks hernude sukses het hy in 2015 weer aangekondig hy tree uit.
Hoofstroommedia
Siffredi is een van die min pornosterre wat ’n deurbraak in hoofstroomrolprente kon maak. In 1999 het hy in Catherine Breillat se omstrede prent Romance gespeel en in 2003 in haar prent Anatomie de L'enfer (Anatomie van die hel), in ’n rol wat spesiaal vir hom geskryf is. In albei prente was ongesimuleerde sekstonele waarby Siffredi betrokke was, hoewel dit onseker is of hy wel seks met sy medester Caroline Ducey gehad het in Romance (sy sê nee; hy sê ja).
Siffredi is ook in niepornografiese rolle en advertensies op Italiaanse TV te sien.
Gatsrand
Gatsrand is ‘n landstreek in die ooste van Noordwes en die weste van Gauteng.
Ligging
Die gebied is genoem na ‘n opvallende reeks heuwels van 120 km lank wat strek van Potchefstroom noordooswaarts tot suidwes van Johannesburg. Daar sluit dit by die heuwels van die Witwatersrand aan. Die hoogvlakte is 1200 tot 1500 m bo seespieël. Onder die dorpe in die gebied is die bekendste Potchefstroom, Randfontein, Roodepoort, Oberholzer, Carletonville en Fochville. Verskeie groot paaie en die spoorlyn na en van die Witwatersrand loop deur die streek. Die spoorweghalte met die naam Gatsrand is by die koördinale 26° 26′ 5″ suid en 27° 11′ 8″ oos.
Sinkgate
Die kalkklip waaruit die bodem bestaan is op verskeie plekke deur die reënwater verweer en die gevolg was die ontstaan van grotte, panne, fonteine en sinkgate in die voetheuwels van die plato. Aan die gate het die streek die eerste deel van sy naam te danke. By Carletonville, Holpan, Oberholzer en Blyvooruitzicht is die bekendste sinkgate. Grotte kom voor by Wonderfontein en Oberholzer en fonteine by Wonderfontein en Moorivier. Veral die panne Leeugat en Holfontein is bekend. Hutgrot by Kleinfontien (naby Oberholzer) is ‘n verklaarde gedenkwaardigheid omdat daarin reste van menslike bewoning in die steentydperk gevind is. Blyvooruitzicht, Driefontein, Fochville en Libanon is bekende goudmyne in die voetheuwels.
Geskiedenis
Vroeë blanke setlaars het hier met beeste geboer. In 1926 is die eerste kerkgemeente in Gatsrand by Fochville gestig. In 1937 is begin met die eerste goudmyne en teen 1948 was daar reeds 6 dorpe.
Prentkaart
In 'n pak speelkaarte word die term prentkaart gebruik vir 'n kaart wat 'n persoon vertoon in plaas van syfers.
Geskiedenis
Toe speelkaarte in China uitgevind is, het Chinese kaarte nie 'n begrip soos prentkaarte gehad nie. Toe speelkaarte in Iran gemaak is, het die Perse die eerste prentkaarte geskep. Die bes bewaarde pak kaarte is in die Topkapi-paleis ontdek. Om afgodeaanbiddery te voorkom, het die kaarte nie menslike gesigte uitgebeeld nie, maar het hulle eerder abstrakte ontwerpe of kalligrafie opgehad vir die malik ("koning"), nā'ib malik ("onderkoning") en thānī nā'ib ("tweede adjunk").
Roxane Hayward
Roxane Hayward (gebore 7 Mei 1991) is 'n Suid-Afrikaanse aktrise, regisseuse, en skryfster. Sy is bekend vir haar rolle in die rolprent Accident (2017) en in die televisiereeks Dominion (2014).
Prentkaart
Geskiedenis
Dit is moontlik dat die Topkapi-speelkaarte, 'n luukse-item om uitgestal te word, nie deur gewone mense gebruik is nie. Daar is wel fragmente van wat Mameluk-prentkaarte kon wees uit goedkoper pakke wat menslike figure uitbeeld. Dit kan verduidelik hoekom sittende konings en ruiters op beide Indo-Persiese en Europese kaarte uitgebeeld word. Mameluk- en moderne Europese pakke sluit drie prentkaarte per kleur, of stel, in.
thumb|links|Die koning, Ober en Unter van akkers in 'n Switserse pak (1880). In 'n beskrywing uit 1377 deur John van Rheinfelden het die algemeenste pakke kaarte ooreengestem met die huidige standaardpak speelkaarte. Elke stel het 'n sittende koning en twee maarskalke bevat. Die maarskalke stem ooreen met die Ober en Unter in hedendaagse Duitse en Switserse kaarte.
thumb|240px|Die vier koninginne, dames of vroue in 'n moderne pak kaarte. In minder gewilde kaarte is twee konings vervang met koninginne, al die konings vervang met koninginne, koninginne en meisies bygevoeg sodat daar 15 kaarte per stel was, ensovoorts.
Voor 1390 is die Unter en Ober in Italiaanse en Spaanse speelkaarte deur die staande boer en die ridder op 'n perd vervang, waarskynlik om 'n groter onderskeid tussen hulle te tref. In die 15de eeu is die Franse ridder vervang met die koningin.
Gedurende die grootste deel van die geskiedenis was prentkaarte nie omkeerbaar nie. Dit het eers in die 18de eeu gewild geraak en het in die 19de en 20ste eeu voortgeduur.
In sommige patrone, veral die Spaanse pakke, het prentkaarte met volle figure, wat dus nie omkeerbaar is nie, oorheersend gebly.
Michael Clarke Duncan
Michael Clarke Duncan (10 Desember 1957 – 3 September 2012) was 'n Amerikaanse akteur en rolprentvervaardiger. Hy was bekend vir sy rolle in die rolprente Armageddon (1998), The Green Mile (1999), Daredevil (2003), en Sin City (2005).
Duncan sterf op 3 September 2012 weens komplikasies van 'n vorige hartaanval vroeg in Julie 2012.
Medisinale tropiese plante
Van vroeg af het die mens geweet dat sekere plante se sap, blare of wortels medisinale eienskappe het. Mettertyd is die bestanddele deur wetenskaplikes geïsoleer en hul struktuur bestudeer, wat die kunsmatige vervaardiging daarvan in laboratoriums moontlik gemaak het.
Verskeie medisynes word egter vandag nog verkry deur tropiese gewasse te bewerk, want dit is of te duur, of onmoontlik om hulle sinteties te vervaardig. Die belangrikste hiervan is die kinaboom, waarvan die bas kinien lewer, 'n stof wat baie effektief is teen malaria. Plante se strukturele bestanddele, soos koolhidrate en proteïene, word in groot konsentrasies aangetref, terwyl ander ingewikkelde organiese verbindings, soos die alkaloïde en die glikosiede, in klein konsentrasie aanwesig is.
Die koolhidrate en proteïene van plante is baie belangrik vir alle heterotrofe organismes omdat dit hulle primêre voedselbron is. Die ander stowwe, soos die alkaloïede en glikosiede, is afgesien van hulle belangrikheid vir plante ook vir die mens belangrik vanweë die aanwending daarvan in medisyne. Aanvanklik kon hierdie stowwe slegs uit plante verkry word. Namate tegnieke verbeter het, kon dit egter kunsmatig vervaardig word, sodat die belangrikheid van die tropiese gewasse afgeneem het.
Aanvanklik was Japan verantwoordelik vir die totale produksie van kamfer toe dit uitsluitend van bome van die spesie Cinnamonum camphora verkry is. Selfs noudat die produk sinteties verkrygbaar is, bly die natuurlike produk gesog omdat kamferolie as neweproduk van kamfer verkry word.
Kinien
Die kinaboom (Cinchona-spp.), oorspronklik afkomstig van die bergstreke van Suid-Amerika, is as medisinale plant baie belangrik. 'n Belangrike bestanddeel, die alkaloïed kinien, is in 1820 deur twee Franse aptekers, John B. Caventou (1795- 1877) en Pierre J. Pelletier (1 788- 1842). geïsoleer.
Dit het gou geblyk dat kinien 'n baie effektiewe middel teen malaria is. Gedurende die vroeë jare van die 19e eeu was die meeste kinien van Suid-Amerika afkomstig. In die middel van die 19e eeu is geprobeer om die Suid-Amerikaanse monopolie te verbreek deur kinabome in die geheim op die eiland Java te plant. 'n Engelsman genaamd Ledger het bome van die sade begin kweek en 'n spesie ontwikkel wat baie goeie resultate gelewer het.
Die spesie, Cinchona ledgeriana, is later na hom vernoem. Voor die Tweede Wêreldoorlog was feitlik die hele wêreld se kinabas van Java afkomstig omdat oorbenutting die kinabome in Suid-Amerika feitlik uitgeroei het. Kinien is aanvanklik voorberei deur die kinaboom se bas te maal, maar die gemaalde bas word vandag nie meer gebruik nie. Ekstrakte van die bas word vandag verkies omdat die sintetiese produk te duur is om te vervaardig. Die alkaloïed kinidien word vandag algemeen gebruik om verstoorde hartritme te reguleer.
Kurare
Kurare is 'n berugte stof omdat die Indiane van die Amasonerivier en van die Orinocogebied van Suid-Amerika dit as pylgif gebruik. Wanneer die gif in die bloedsomloop beland, is dit dodelik, maar diere wat hiermee gedood is, is eetbaar nadat die gebied rondom die pylwond uitgesny is.
Verskillende soorte kurare met verskillende samestellings word aangetref. Die soorte verskil na gelang van die gebied van afkoms. Tubokurare se belangrikste bestanddeel, die alkaloïed tubokuranien, belemmer die werking van die senuwee-eindpunte.
Ander vorme van kurare, die pottekurare en die kalbaskurare, word gemaak van verskillende lede van die genus Strychnos, onder meer Strychnos toxifera en Strychnos letalis. Die alkaloïede afkomstig van die Suid-Amerikaanse Strychnos-spesies verskil van die wat van die Asiatiese lede van Strychnos afkomstig is. Gesuiwerde stowwe van die Kurareforme, veral tubokurare, is baie belangrik vir die mediese wetenskap. Gedurende chirurgie van die borskas word kurare gebruik om die spiere te laat ontspan, wat operasies vergemaklik.
Kniphofia rooperi
Die lentevuurpyl (Kniphofia rooperi) is 'n meerjarige plant wat tot die genus Kniphofia behoort. Die spesie is endemies aan KwaZulu-Natal en die Oos-Kaap.
Medisinale tropiese plante
Kurare
Daar moet egter altyd teen die middel se newe-effekte gewaak word, want dit kan verstikking weens die toetrekking van die bronchii (Iongpype) veroorsaak. Daar bestaan ander mediese gebruike vir tubokurare, veral by siektetoestande waar spierkrampe voorkom, soos by poliomiëlitis en tetanus (klem-in-die-kaak).
Candîce Hillebrand
Candîce Hillebrand (gebore 19 Januarie 1977) is 'n Suid-Afrikaanse aktrise. Sy is bekend vir haar rolle in die rolprente Accidents (1989), Othello: A South African Tale (2005), Tekken (2010), en How to Make Love to a Woman (2010).
Sandveldluisiesbos
Die Sandveldluisiesbos (Leucospermum rodolentum) is 'n blomdraende struik wat hoort tot die Leucospermum genus en vorm deel van die fynbos-bioom. Die plant is endemies aan Suid-Afrika waar dit voorkom in die Sandveld, Hopefield en Kaapse Vlakte van Heerenlogementsberg tot by Kraaifontein. Die struik word tot 3 m groot en dra blomme van Augustus tot November.
In Engels staan dit as die Sandveld Pincushion bekend. Die plant se FSA-nommer is 83.
Witold Lutosławski
duimnael|Witold Lutosławski
Witold Roman Lutosławski (Pools: [ˈvitɔld lutɔsˈwafski]; 25 Januarie 1913 – 7 Februarie 1994) was 'n Poolse komponis en orkestrale dirigent. Hy was een van die grootste Europese komponiste van die 20ste eeu, en een van die mees roemrykste Poolse musikante tydens die laaste drie dekades van sy lewe.
Hy het baie internasionale prys en toekennings ontvang. Sy komposisies (waarvan hy 'n noemenswaardige dirigent van was) sluit vier simfonieë, 'n Concerto vir Orkes, strykkwartette, instrumentale werke, concertos, en orkestrale liederesiklusse in.
Lutosławski het in sy jeugdige dae klavier en komposisie in Warskou gestudeer. Sy vroeëre werke is beïnvloed deur Poolse volksmusiek, en sy styl vertoon 'n wye reeks ryk atmosferiese teksture. Hy het weldra begin om sy eie karakteristieke tegniek in die 1950's te ontwikkel. Sy musiek vanaf diè periode inkorporeer sy eie metodes van die opbou van harmonieë uit klein groepe musikale intervalle. Sy styl gebruik ook aleatoriese prosesse waarin die ritmiese koördinasie van die dele onderworpe is aan 'n element van kans.
Gedurende die Tweede Wêreldoorlog, waartydens die Duitsers nie daarin kon slaag om hom te vang nie, het Lutosławski 'n lewe gemaak deur klavier in die kroeë van Warskou te speel. Na die oorlog het die Stalinistiese owerhede sy 1ste Simfonie verban vir die "formalisme" daarvan-synde dat dit net toeganklik sou wees vir die elite. Lutosławski het geglo dat sulke anti-formalisme 'n ongeregverdigde terugwaartse stap was, en hy het vasbeslote daarna gestreef om sy artistiese integriteit te handhaaf. In die 1980's het Lutosławski artistiese ondersteuning gegee aan die Solidariteit beweging. Aan die einde van sy lewe is die Orde van die Wit Arend, Pole se hoogste eer, aan Lutosławski toegeken.
Serena (Pokémon)
Serena se karakterontwerp is deur Ken Sugimori en Atsuko Nishida vir die videospel ontwerp. Vir die anime is sy ontwerp deur Toshihito Hirooka, en vir die manga deur Satoshi Yamamoto. Haar stemakteur vir die anime is Mayuki Makiguchi in Japans en Haven Paschall in Engels.
Eospongilla
Eospongilla is 'n uitgestorwe genus van sponsdiere uit die klas van die Demospongiae (gewone sponse).
Akaba
Akaba (Arabies: العقبة‎, al-ʿAqaba, al-ʿAgaba, [æl ˈʕæqaba, alˈʕagaba]) is die enigste hawestad van Jordanië en is ook die grootste en digsbevolkte stad langs die Golf van Akaba. Dit stad is die suidelikste punt van Jordanië en die administratiewe sentrum van die Akabastreek. In 2015 was die bevolking 148 398 op 'n oppervlakte van 375 km². Die stad speel 'n belangrike rol in die ekonomie van Jordanië in beide die handel en toerismesektore. Die hawe bedien ook ander lande in die omgewing.
Luciano Berio
Luciano Berio, Cavaliere di Gran Croce OMRI (24 Oktober 1925 – 27 Mei 2003) was 'n Italiaanse komponis. Hy is bekend vir sy eksperimentele werk (veral sy 1968 komposisie Sinfonia, en sy reeks virtuose solostukke genaamd Sequenza) en ook vir sy pionerende werk in elektroniese musiek.
Akaba
Die ligging van die hawe aan die noordoostelike punt van die Rooisee tussen die vastelande van Asië en Afrika gee dit strategiese waarde, al vir duisende jare.
Riversdalspeldekussing
Die Riversdalspeldekussing (Leucospermum winteri) is 'n blomdraende struik wat hoort tot die Leucospermum genus en vorm deel van die fynbos-bioom. Die plant is endemies aan Suid-Afrika waar dit voorkom in die Langeberg, Langkloof tussen Garciapas en die Gouritsriviervallei. Die struik word tot 1.3 m groot en dra blomme van Julie tot Desember.
Deksametasoon
Deksametasoon is 'n kragtige sintetiese lid in die klas van glukokortikosteroïed geneesmiddels met anti-inflammatoriese en immuunonderdrukkende effekte. Dit is 25 keer meer potent as kortisol in sy glukokortikoïed effek, maar met 'n minimale mineraalkortikoied effek.
Riversdalspeldekussing
In Engels staan dit as die Riversdale Pincushion bekend.
Deksametasoon
Dit is op die WGO se lys van noodsaaklike medisyne, 'n lys van die belangrikste medikasie wat nodig is in enige basiese gesondheidsisteem.
Deksametasoon word gebruik om verskeie inflammatoriese en outo-immuuntoestande soos rumatoïede artritis en brongospasme te behandel.
Dit word ook in klein hoeveelhede voor of na sommige tandheelkundige chirurgie toegedien, soos by die trek van verstandtande, 'n operasie wat die pasiënt dikwels met opgeswelde wange laat.
Dit kan ingespuit word in die hak van die voet vir die behandeling van soolvratte, soms in samewerking met triamsinoloon asetonied.
Dit is nuttig om allergiese anafilaktiese skok teen te werk, indien in hoog genoeg dosisse toegedien.
Dit is teenwoordig in sekere oogdruppels - veral gebruik ná oogchirurgie. Ook beskikbaar as 'n neussproei en in sekere oor-druppels (bv. in Sofradex ®, 'n gekombinasie van 'n antibiotikum en 'n antifungusmiddel).
Lanseerontsnapstelsel
Die Lanseerontsnapstelsel (LOS) of lanseeraborteerstelsel (LAS) is 'n veiligheidstelsel wat ontwerp is om die bemanning veilig te hou. Die stelsel is bo-aan die bemannings kapsule gekonnekteer en word gebruik gedurende 'n noodgeval, bv. dreigende ontploffing, om die bemanning vinnig weg van die vuurpyl te verplaas. Die LOS word beheer deur 'n kombinasie van outomatiese vuurpyl faling bespeuring en daar is ook 'n prosedure vir die ruimtemanne om die prosedure met die hand te aktiveer. Die stelsel mag gebruik word wanneer die vuurpyl nog staties op die lanseerplatform staan of gedurende die opstyg tydperk. Daar is twee tipe ontsnapstelsels:
Geskiedenis
Die gedagte om 'n vuurpyl te gebruik vir die LOS om die kapsule te verwyder is ontwikkel deur Maxime Faget in 1958. Die stelsel, wat die toring met die vuurpyle bo-op die kapsule plaas, is die eerste keer getoets met 'n Mercury kapsule in Maart 1959. Die LOS is gebruik op die Mercury- en Apollo-programme. Beide ontwerpe het 'n vastestaat brandstof vuurpyl gebruik. Die Mercury LOS is gebou deur die Grand Central Rocket Company in Redlands, Kalifornië - hulle het later Lockheed Propulsion Company geword. Die Apollo-program het die Apollo 28LES.29 ontwerp gebruik wat baie ooreenkomste met die Mecury-stelsel gehad het. Die Russe en Chinese het ook aanhou om LOS te gebruik op die Sojoes en Shenzhou-ruimtetuie. SpaceX het hulle eie ontwerp gedoen genaamd Dragon 2. Die LOS gebruik 'n hipergoliese vloeibare brandstof stelsel wat geïntegreer is in die kapsule om kostes te bespaar.
Internasionale betrekkinge sedert 1989
Internasionale betrekkinge sedert 1989 dek die hooftendense in wêreldaangeleenthede in die post-Koue Oorlog-era.
Tendense
Die 21ste eeu is gekenmerk deur groeiende ekonomiese globalisering en integrasie, met gevolglike verhoogde risiko vir onderling gekoppelde ekonomieë, soos geïllustreer deur die Groot Resessie van die laat 2000's en vroeë 2010's. Hierdie tydperk het ook die uitbreiding van kommunikasie met selfone en die internet gesien, wat fundamentele maatskaplike veranderinge in besigheid, politiek en hoe individue saam met gemeenskaplike belange genetwerk en inligting gesoek het, veroorsaak het.
Wêreldwye mededinging vir hulpbronne het toegeneem as gevolg van groeiende bevolkings en industrialisasie, veral in Indië, die Volksrepubliek van China en Brasilië.
Die verhoogde eise dra by tot verhoogde omgewingsagteruitgang en tot aardverwarming. Internasionale spanning is verhoog in verband met die pogings van sommige kernwapenstate om Noord-Korea te oorreed om sy kernwapens prys te gee, en om te verhoed dat Iran kernwapens ontwikkel.
In 2020 het die Covid-19-pandemie die eerste pandemie sedert 1919 geword wat wêreldhandel wesenlik ontwrig en resessies in die wêreldekonomie veroorsaak het.
Beta Israel
[[Lêer:Jews 1490.png|duimnael|links|Onakkurate verteenwoordiging van beweerde blygebiede van die Joodse diaspora rondom 1490: Europa:
Endectyon xerampelinum
Endectyon xerampelinum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Beta Israel
Afrika:
Midde-Ooste/Kaukasus (gewoonlik saam met Mizrachi-Jode gegroepeer):
Endectyon xerampelinum
Die spons behoort tot die genus Endectyon en tot die familie Raspailiidae. Die wetenskaplike naam van die spesie is die eerste keer geldig gepubliseer in 1814 deur Lamarck.
Beta Israel
Indië en China (vir latere tydperke: Bagdadse Jode):
Die Beta Israel het in die latere 20ste eeu hernude kontak met ander Joodse gemeenskappe gemaak. Na Halagiese en grondwetlike besprekings het Israeliese amptenare op 14 Maart 1977 besluit om die Israeliese wet van terugkeer op die Beta Israel toe te pas. Die Israeliese regering en Amerikaanse nieregeringsorganisasies soos die American Association for Ethiopian Jews (Amerikaanse Assosiasie vir Ethiopiese Jode, AAEJ) het alijá-bedrywighede geloods om die mense na Israel te bring. Hierdie aktiwiteite sluit in Operasie Broers tussen 1977 en 1991 in Soedan (dit sluit die groot operasies Moses en Josua in) en in die 1990's van Addis Abeba (wat Operasie Salomon insluit). Van die grootste alijá-operasies sluit in Moses (1984/85), Salomo (1991) en Duifvlerke (2011). Tans bly nog sowat 8 000 Jode in Ethiopië, waarvan omtrent 5 000 in Gondar.
Teen die einde van 2010 was daar 119 700 mense van Ethiopiese afkoms in Israel, insluitende sowat 78 900 mense wat in Ethiopië gebore is en ongeveer 40 800 wat in Israel gebore is (sowat 34 persent van die gemeenskap) met minstens een ouer wat in Ethiopië of Eritrea gebore is. Net 'n klein aantal van Ethiopiese Jode het in Ethiopië oorgebly, terwyl 'n verdere aantal hulle in die Verenigde State gevestig het.
Daphney Hlomuka
Daphney Hlomuka (1949 – 1 Oktober 2008) was 'n Suid-Afrikaanse aktrise. Sy was bekend vir haar rolle in die rolprent Soweto Green: This Is a 'Tree' Story (1995) en in die televisiereeks uGugu no Andile (2008).
Lyn Wadley
Opleiding
Wadley het in 1977 haar meestersgraad aan die Universiteit van Kaapstad behaal en in 1986 haar PhD aan die Universiteit van die Witwatersrand. Haar proefskrif was getiteld "A Social And Ecological Interpretation Of The Later Stone Age In The Southern Transvaal." ('n Sosiale en ekologiese interpretasie van die later-Steentydperk in die Suidelike Transvaal).
Loopbaan
Wadley het van 1982 tot 2004 aan die Universiteit van die Witwatersrand gedoseer. Alhoewel sy van die universiteit afgetree het, hou sy steeds toesig oor doktorale studente. Sy het 'n span argeoloë na die Sibudu-steenskuiling in KwaZulu-Natal gelei en het nuwe bewyse vir vroeë mense se kognitiewe vermoë ontbloot.
Sy is gelys op die Thomson Reuterslys van hoogs-aangehaalde navorsers.
In 2014 het die Koninklike Vereniging van Suid-Afrika haar 'n genoot gemaak.
Navorsing
Vir haar doktorale-navorsing het sy 'n model van die sosiale organisasie van holoseen (Later-steentydperk-jagterversamelaars) ontwikkel wat fokus op seisoenale samevoeging en verspreiding van groepe. By uitgrawings het sy 'n moontlike versamelingsplek, Jubilee-skuiling, en 'n moontlike verspreidingsgebied, Cave James, geïdentifiseer.
Ná haar Ph.D het sy Rose Cottage Cave in die Vrystaat begin uitgrawe. Haar navorsing het gefokus op die Holocene en Pleistocene Later-Steentydperk en op die Middel-Steentydperk. Die opgrawings het belangrike inligting opgelewer oor die tegnologiese organisasie van die Middel-Steentyd Howieson se Poort industrie en op die kognitiewe kompleksiteit van moderne menslike gedrag gedurende hierdie deel van die middelste Steentydperk.
Wadley is die direkteur van die navorsingseenheid ACACIA (Ancient Cognition and Culture in Africa) (Antieke Kognisie en Kultuur in Afrika) aan die Universiteit van die Witwatersrand. Die doel van hierdie navorsingseenheid is om kwessies van kognisie en kultuur in die Middelste Steentydperk ​​in Suid-Afrika te ondersoek. Die argeologiese materiaal wat deur die ACACIA-personeel en gegradueerde studente die afgelope 12 jaar ontleed is, was in die Sibudu grot in KwaZulu-Natal ontdek. Wadley het ook eksperimentele argeologie gedoen om tegniese prosesse wat tydens die Middeleeue aangeneem is, te verstaan.
Shisakashanghondo
Die Shisakashanghondo vloei saam met die Timbavatirivier en is in die opvanggebied van die Olifantsrivier in die Mpumalangaprovinsie van Suid-Afrika.
Roete
Vloei deur die ooste van Mpumalanga en die sentrale deel van die Krugerwildtuin.
Franz Sagaischek
Franz Sagaischek (17 Oktober 1905 - † 28 Oktober 1974) was 'n Oostenrykse politikus en afgevaardigde van die Karinthiese staatsparlement.
Sagaischek het sy loopbaan begin as 'n handelaar. Polities was hy aktief in die Christelike Sosiale Party tydens die Eerste Republiek. In 1936 word hy stadsraad in Klagenfurt. Na die Tweede Wêreldoorlog was hy 'n lid van die Oostenrykse Volksparty en in Mei 1945 weer stadsraadslid in Klagenfurt. Vanaf 25 Julie 1945 tot 28 April 1953 was hy 'n provinsiale raadslid vir handel en nywerheid in verskeie provinsiale regerings in Karinthië (Piesch III en IV sowel as Wedenig I en II) en het gedurende die 16de en 17de Wetgewende tydperk aan die Karinthiese parlement behoort.
Dombeya kirkii
Die rivierblompeer (Dombeya kirkii) is 'n boom wat deel is van die Malvaceae familie. Die boom se FSA-nommer is 470 en staan in Engels bekend as die River wildpear.
Verspreiding
Die boom is inheems in Burundi, Demokratiese Republiek die Kongo, Ethiopië, Kenia, Malawi, Mosambiek, Rwanda, Suid-Afrika, Tanzanië, Uganda, Zambië en Zimbabwe. In Suid-Afrika is die plant inheems in Limpopo.
Ephydatia
Ephydatia is 'n genus van sponsdiere uit die familie van die Spongillidae.
Kwaksalwery
Kwaksalwery, dikwels sinoniem met gesondheidsbedrog, is die bevordering van bedrieglike of onkundige mediese praktyke. Die woord is afgelei van die Nederlands: kwakzalver 'n "verkoper van salf". 'n Kwak is 'n "bedrieglike of onkundige mens wat voorgee dat hy mediese vaardigheid het" of "iemand wat voorgee dat hy professioneel of in die openbaar vaardigheid, kennis, kwalifikasies of getuigskrifte het wat hy nie besit nie; 'n slangolieverkoopsman."
Brachylaena glabra
Die malbaarvaalbos (Brachylaena glabra) is 'n boom wat endemies aan Suid-Afrika is en kom in KwaZulu-Natal en die Oos-Kaap voor. Die boom se FSA-nommer is 726.
Kwaksalwery
Algemene elemente van kwaksalwery sluit twyfelagtige diagnoses in met behulp van twyfelagtige toetse, sowel as ongetoetstde of weerlegde behandelings, veral vir ernstige siektes soos kanker. Kwaksalwery word dikwels beskryf as "gesondheidsbedrog" met die belangrikste kenmerk van aggressiewe bevordering.
Definisie en etiese probleme
Aangesien dit moeilik is om te onderskei tussen diegene wat onbewese mediese terapieë bewustelik bevorder en diegene wat hul doeltreffendheid verkeerd verstaan, is sommige definisies van kwaksalwery nie gelykstaande aan dié van mediese bedrog nie. Om kwaksalwery sowel as bedrog te wees, moet die kwak weet dat hulle die voordele en risiko's van die mediese dienste wat aangebied word verkeerd voorstel (in plaas daarvan om byvoorbeeld 'n ondoeltreffende produk te bevorder wat volgens hulle eerlikwaar doeltreffend is).
Benewens die etiese probleme van om voordele te beloof wat nie redelik verwag kan word nie, sluit kwaksalwery ook die risiko in dat pasiënte kan kies om behandelings te verlaat wat meer geneig is om hulle te help, ten gunste van oneffektiewe behandelings wat deur die kwak beoefen word.
Selfs waar geen bedrog bedoel was nie, bevat kwakmiddels dikwels geen effektiewe bestanddele nie. Sommige middels bevat stowwe soos opium, alkohol en heuning, wat simptomaties verligting sou kon verleen, maar geen genesende eienskappe gehad het nie. Sommige het verslawende eienskappe om die koper te lok om terug te keer. Die paar effektiewe middels wat deur kwake verkoop is, bevat emetika (stowwe wat braking veroorsaak), lakseermiddels en diuretika (stowwe wat verhoogde urinering veroorsaak). Sommige bestanddele het medisinale effekte gehad: kwik-, silwer- en arseenverbindings het moontlik sommige infeksies en besmettings gehelp; wilgerbas bevat salisielsuur wat chemies nou verwant is aan aspirien; en die kinien in die bas van die chichona-familie van plante was 'n effektiewe behandeling vir malaria en ander koors. Kennis van toepaslike gebruike en dosisse was egter beperk.
Paul Offit, 'n Amerikaanse pediater en viroloog, het voorgestel dat alternatiewe medisyne kwaksalwery word "deur aan te beveel teen konvensionele terapieë wat nuttig is; deur potensiële skadelike terapieë sonder voldoende waarskuwing te bevorder; deur bankrekeninge van pasiënte leeg te maak; en deur towerdenke te bevorder."
In die moderne kultuur
"Kwaksalwery is die bevordering van vals en onbewese gesondheidskemas met winsoogmerk, met kommersialisme wat die professionaliteit in die bemarking van alternatiewe medisyne oorweldig." Kwaksalwery bly vandag nog voort; dit kan gevind word in enige kultuur en in elke mediese tradisie. Anders as ander advertensiemediums, het vinnige vooruitgang in kommunikasie oor die internet deure oopgemaak vir 'n ongereguleerde mark van kwaksalwery en bemarkingsveldtogte. Die meeste mense met 'n e-posrekening het die bemarkingstaktiek van strooipos ervaar - waarin moderne vorme van waksalwery aangewys word as wonderbaarlike middels vir "gewigsverlies" en "seksuele verbetering", asook winkels vir medisyne van onbekende gehalte.
Teenwoordigheid en aanvaarding
Daar is al verskeie redes voorgestel waarom kwaksalwery deur pasiënte aanvaar word, ondanks die gebrek aan effektiwiteit:
Diegene wat kwaksalwery bevorder, kan dit doen om voordeel te trek uit onkunde oor konvensionele mediese behandelings teenoor alternatiewe behandelings, of hulle kan onkundig wees oor hul eie eise. Hoofstroommedisyne het baie opmerklike vorderings opgelewer, daarom is mense ook geneig om ongegronde eise te glo.
Medisyne of behandelings wat bekend is dat dit geen farmakologiese effek op 'n siekte het nie, kan 'n persoon se persepsie van hul siekte steeds beïnvloed, en hierdie geloof het op sy beurt soms 'n terapeutiese effek, wat veroorsaak dat die toestand van die pasiënt verbeter (die plaseboeffek). Dit is nie te sê dat geen werklike genesing van biologiese siektes plaasvind nie. Mense rapporteer verminderde pyn, verhoogde welstand, verbetering of selfs totale verligting van simptome. Vir sommige is die teenwoordigheid van 'n praktisyn wat omgee saam met die toedeling van medisyne op sigself genesend.
Colton Dunn
Colton Dunn (gebore 30 Junie 1977) is 'n Amerikaanse skrywer, akteur, en vervaardiger. Hy is bekend vir sy rolle in die rolprente Hatchet II (2010) en Blockers (2018), en in die televisiereekse Pretend Time (2010) en Key and Peele (2012).
Kwaksalwery
Teenwoordigheid en aanvaarding
Baie mense het om verskillende redes geen vertroue in konvensionele medisyne nie, of van die regulerende organisasies, of die belangrikste medisyne-ondernemings nie.
Anti-kwakery-aktiviste ("kwakkers") word dikwels vals beskuldig dat hulle deel is van 'n groot "sameswering" om "onkonvensionele" en / of "natuurlike" behandelings te onderdruk, sowel as diegene wat dit bevorder. Na bewering word hierdie sameswering gesteun en gefinansier deur die farmaseutiese industrie en die gevestigde mediese sorgstelsel - verteenwoordig deur die AMA, FDA, ADA, CDC, WIE, ens. - met die doel om hul mag te bewaar en hul winste te verhoog. Hierdie idee word dikwels gehou deur mense met Antiscience-sienings.
'n Groot verskeidenheid farmaseutiese medisyne kan baie ontstellende newe-effekte hê, en baie mense vrees chirurgie en die gevolge daarvan. Daarom kan hulle kies om weg te bly van hierdie hoofstroombehandelings.
Daar is sommige mense wat eenvoudig nie konvensionele behandeling kan bekostig nie, en 'n goedkoper alternatief soek. Nie-konvensionele praktisyns kan behandeling teen baie laer koste uitdeel. Dit word vererger deur verminderde toegang tot gesondheidsorg.
Mense met 'n ernstige of terminale siekte, of wat deur hul praktisyn meegedeel is dat hul toestand "onbehandelbaar" is, kan reageer deur behandeling te soek, die gebrek aan wetenskaplike bewyse vir die effektiwiteit daarvan te verontagsaam, of selfs die bestaan ​​van bewyse dat die metode ondoeltreffend of selfs gevaarlik is. Wanhoop kan vererger word deur die gebrek aan palliatiewe nie-genesende lewensversorging.
Sodra mense 'n genesing goedgekeur of verdedig het, of tyd en geld daarin belê het, kan hulle huiwerig wees of verleë wees om te erken dat dit ondoeltreffend is, en beveel daarom 'n behandeling aan wat nie werk nie.
Sommige praktisyns, wat ten volle bewus is van die ondoeltreffendheid van hul medisyne, kan opsetlik bedrieglike wetenskaplike studies en mediese toetsresultate lewer, en sodoende potensiële verbruikers verwar oor die effektiwiteit van die mediese behandeling.
Persone wat van kwaksalwery beskuldig word
Oorledene
Lewende
Dombeya pulchra
Die Silwerblompeer (Dombeya pulchra) is 'n meerjarige struik of boom wat deel is van die Malvaceae familie. Die spesie is inheems aan Eswatini en Suid-Afrika.
Die boom se FSA-nommer is 470.1 en staan in Engels bekend as die Silver wildpear.
Jeff Beck
Geoffrey Arnold Beck (24 Junie 1944 – 10 Januarie 2023) was 'n Engelse kitaarspeler. Hy het prominent geword as 'n lid van die rockgroep The Yardbirds, en het daarna The Jeff Beck Group en Beck, Bogert & Appice gestig en gelei. In 1975 het hy oorgeskakel na 'n instrumentale styl met fokus op 'n innoverende klank, en sy vrystellings het genres en style gestrek wat gewissel het van blues rock, harde rock, jazz fusion en 'n mengsel van kitaar-rock en elektroniese musiek.
Beck was in die top vyf van Rolling Stone en ander tydskrifte se lysranglys van die beste kitaarspelers. Hy is dikwels 'n "kitaarspeler se kitaarspeler" genoem. Rolling Stone het hom beskryf as "een van die mees invloedryke hoofkitaarspelers in rock". Alhoewel hy twee suksesvolle albums (in 1975 en 1976) as 'n solo-opname opgeneem het, het Beck nie die volgehoue kommersiële sukses van baie van sy tydgenote en groeplede gevestig of gehandhaaf nie. Hy het saam met baie kunstenaars opgeneem.
Alice Krige
Alice Krige (gebore 28 Junie 1954) is 'n Suid-Afrikaanse aktrise, vervaardiger, en skryfster. Sy is bekend vir haar rolle in die rolprente Sleepwalkers (1992), Star Trek: First Contact (1996), Silent Hill (2006), en Thor: The Dark World (2013).
Toearegs
Die Toearegs (endoniem: Kel Tamasheq, Kel Tagelmust ) is 'n groot etniese Berberkonfederasie. Hulle bly veral in die Saharawoestyn waar hulle 'n gebied vanaf die verre suidweste Libië tot suidelike Algerië, Niger, Mali en Burkina Faso bewoon. Toearegs is tradisioneel nomadiese pastorale veeherders; kleiner groepe bly ook in die noorde van Nigerië.
Die Toearegs besig die Toearegtale (ook bekend as Tamasheq), wat tot die Berbertale van die Afro-Asiatiese taalfamilie behoort.
Die Toearegs is al "blou mense" vanweë hul met indigo gekleurde klere wat hulle tradisioneel aantrek en ook op hul vel afvryf. Hulle is halfnomadiese Moslem en waarskynlik afstammelinge van die inheemse Berbers van Noord-Afrika. Die Toearegs was een van die etniese groepe wat tydens die verspreiding van Islam en sy vestiging in Noord-Afrika en die aangrensende Sahelstreek histories invloedryk was.
Die Toearegs se samelewing bestaan tradisioneel uit 'n clan-, sosiale status en kastehiërargieë binne elke politieke konfederasie. Die Toearegs het verskeie handelsroetes deur die Saharawoestyn gekontrolleer en was 'n belangrike party in die konflikte van die Saharastreek tydens beide die Wedloop om en Dekolonisasie van Afrika.
Hoewel die Toearegs vandag veral 'n bestaan maak deur handel in sout, dadels en graan, heg hulle steeds groot waarde aan hul ou wapens soos die groot metaalspiese, tweesnydende swaarde (soos die van die Kruisvaarders) en hul groot velskilde. Trouens, hul kode van eer is soos die van die ridders van die Middeleeue. Die Toeraegs betaal altyd hul skuld, en as 'n Targui sy woord gegee het, kan 'n mens daarop vertrou. Die Toearegs het 'n uitdrukking wat sê: "Selfs die hel verafsku oneerlikheid".
In 2012 het Toearegs in Noord-Mali teen die sentrale regering van Amadou Toumani Touré in opstand gekom en omvergewerp. Vervolgens het Toearegs in Noord-Mali 'n eie staat, Azawad, gestig, wat Mali se troepe met Franse ondersteuning herower het. Die staat se hoofstad was Gao langs die Nigerrivier.